|  |  |
| --- | --- |
| პროგრამის სახელწოდება  (ქართულად და ინგლისურად) | მუსიკის ტექნოლოგია  Music Technology |
| მისანიჭებელი კვალიფიკაცია (ქართულად და ინგლისურად) | ჰუმანიტარულ მეცნიერებათა მაგისტრი მუსიკის ტექნოლოგიაში  Master of Arts (MA) in Music Technology |
| პროგრამის მოცულობა  კრედიტებით და მათი  განაწილება | პროგრამის მოცულობაა 120 კრედიტი  პროგრამის სტრუქტურა:   1. სავალდებულო სასწავლო კურსები - 77 კრედიტი 2. სამაგისტო პროექტი (მხატვრული კვლევა) - 30 კრედიტი; 3. არჩევითი საგნები - 13 კრედიტი   საგანმანათლებლო პროგრამის სტანდარტული ხანგრძლივობა შეადგენს 2 წელს ანუ 4 სემესტრს. |
| სწავლების ენა | ქართული |
| პროგრამის  ხელმძღვანელი/  თანახელმძღვანელი | თსკ მოწვეული სპეციალისტი რეზო კიკნაძე  თსკ ასოცირებული პროფესორი მაკა ვირსალაძე |
| პროგრამაზე დაშვების  წინაპირობა | მუსიკის ტექნოლოგიის სამაგისტრო პროგრამაზე მიღების წინაპირობებია:   * ბაკალავრის აკადემიური ხარისხი. * ინგლისური ენის B2 დონეზე ცოდნის დადასტურება გასაუბრებით ან შესაბამისი საერთაშორისო აღიარების მქონე სერთიფიკატით. * ერთიანი სამაგისტრო გამოცდები; * კონსერვატორიის შემოქმედებითი ტური. შემოქმედებითი ტური ამოწმებს იმ სპეციფიკურ ცოდნასა და მუსიკალურ უნარებს, რომელთა ფლობა უცილებელია მუსიკის ტექნოლოგიის სამაგისტრო პროგრამაში ჩართვისთვის და რომელთა გარეშე ვერ მოხდება სტუდენტის მიერ სწავლის შედეგების მიღწევა. შემოქმედებითი ტური გულისხმობს ა) შემოქმედებით პროექტის ვერბალური აღწერის ტექსტის წარდგენას, ბ) აპლიკანტის განვლილი შემოქმედებითი აქტივობების პორტფოლიოს.   საგამოცდო პირობები და შეფასების კრიტერიუმები ზედმიწევნითაა გაწერილი მისაღებ მოთხოვნებში.  პროგრამაზე მობილობის წესით ჩარიცხვა ხორციელდება საქართველოს განათლების, მეცნიერების, კულტურისა და სპორტის სამინისტროს მიერ დადგენილ ვადებში, სავალდებულო პროცედურების, შემოქმედებითი ტურისა და კონსერვატორიის მიერ დადგენილი წესების დაცვით.  პროგრამაზე ჩარიცხვა, ან გადმოყვანის წესით ჩარიცხვა უცხო ქვეყნის აღიარებული უმაღლესი საგანმანათლებლო დაწესებულებიდან ხორციელდება შემოქმედებითი ტურების, ქართული ენის B2 დონეზე დადასტურებისა და საქართველოს განათლებისა და მეცნიერების სამინისტროს გადაწყვეტილების საფუძველზე. |
| საგანმანათლებლო პროგრამის  მიზანი | მუსიკის ტექნოლოგიის სამაგისტრო პროგრამის მიზანია უზრუნველყოს მუსიკის ტექნოლოგიის მიმართულებით მაღალკვალიფიციური კურსდამთავრებულების მომზადება, რომლებიც შეძლებენ მუსიკალურ ინდუსტრიაში დასაქმებას და/ან სწავლის გაგრძელება მომდევნო საფეხურზე, როგორც საქართველოში, ასევე მის ფარგლებს გარეთ, უფრო კონკრეტულად პროგრამა მიზნად ისახავს შემოქმედებით-პრაქტიკული კომპონენტების ათვისებისა და დაუფლების გზით სტუდენტებს შესთავაზოს:   * მუსიკის ტექნოლოგიის მიმართულებით შემოქმედებითი პროექტის მაღალკვალიფიციური განხორციელება. * მუსიკის ტექნოლოგიის მიმართულებით დარგობრივი, ზოგადმუსიკალური და მულტიდისციპლინური ცოდნის გაღრმავება; * არტისტული კვლევისათვის, შემოქმედებითი და პრაქტიკული მოღვაწეობისათვის აუცილებელი უნარ-ჩვევების განმტკიცება; |
| სწავლის შედეგები | **ცოდნა და გაცნობიერება**  პროგრამის დასრულების შემდეგ კურსდამთავრებული:   * **ავლენს** უახლეს შემოქმედებით-პრაქტიკულ და კვლევაზე დაფუძნებული ღრმა და სისტემურ ცოდნას თანამედროვე საკომპოზიციო და აუდიოდიზაინის სფეროში; * **განსაზღვრავს, აღწერს და მიმოიხილავს** სხვადასხვა ჟანრის, სტილის, ფორმატის და დანიშნულების მუსიკალური ნაწარმოების შექმნის კანონზომიერებებს; * **აღწერს და მიმოიხილავს** თანამედროვე ელექტრონულ მუსიკალურ ტექნოლოგიებთან დაკავშირებულ აქტუალურ საკითხებს, კვლევის უახლეს მეთოდებსა და თანამედროვე მიდგომებს. * **მიმოიხილავს** ევროპული მუსიკალური აზროვნების ტრადიციულ ესთეტიკასა და თეორიულ სისტემებს; * **განმარტავს** მეცნიერული კვლევის საფუძვლებს;   **უნარი**  კურსდამთავრებული   * **ქმნის და პრეზენტაციის სახით წარადგენს** შემოქმედებით პროდუქციას: ნებისმიერი ჟანრის, სტილის, ფორმატის და დანიშნულების მუსიკალური ნაწარმოებებს. * დამოუკიდებლად **მოიძიებს** შემოქმედებითი თუ ტექნოლოგიური პრობლემის ირგვლივ საჭირო რელევანტურ ინფორმაციას როგორც ქართულ ასევე ინგლისურ ენაზე; * ახდენს შემოქმედებითი **და** ტექნოლოგიური ამოცანების/კომპლექსურიპრობლემებისანალიზს და ეძებს მათი გადაწყვეტისახალ**/**ორიგინალურგზებს. ახდენს ამოცანათა დაგეგმვას და პროფესიულ დონეზე დამოუკიდებლად განხორციელებას; **იყენებს** ინოვაციურ მონაცემებსა და კონცეფციებს მოცემული საჭიროებისათვის და პრობლემის გადასაჭრელად; * **ახდენს** წინააღმდეგობრივი მონაცემების ინტერპრეტირებას, კრიტიკულად **აანალიზებს** რთულ მონაცემებს, **აწარმოებს ექსპერიმენტულ** კვლევასსაკომპოზიტორო და/ან **საშემსრულებლო** ხელოვნებისა და აუდიოდიზაინის თანამედროვე უახლესი მეთოდებისა და მიდგომებისგამოყენებით; * **აზროვნებს** კრიტიკულად**, აფასებს** საკუთარიდასხვისმიერშექმნილიმუსიკალური კომპოზიციის და / ან ტექნოლოგიური პროდუქციას**.** * **ამყარებს** დამაჯერებელ, დამოუკიდებელ და კომპეტენტურ კომუნიკაციას ქართულ და ინგლისურ ენებზე აკადემიურ და პროფესიულ საზოგადოებაში. გააჩნია მსმენელთანშემოქმედებითი კომუნიკაციისსპეციფიურიუნარი როგორც კომპოზიციის, ისე აუდიოდიზაინის სფეროში; ახდენს ემოციური ინტენციისა და ტექნოლოგიური ჩანაფიქრის ვერბალიზებას მსმენელთან კავშირის დასამყარებლად.   **პასუხისმგებლობა და ავტონომიურობა:**   * **ახდენს** საკუთარი სწავლის შეფასებასა და შემდგომი სწავლის საჭიროების დამოუკიდებლად განსაზღვრას; **ზრუნავს** თვითგანათლებასა და კვალიფიკაციის ამაღლებაზე, **ახდენს** საკუთარი სწავლის გაუმჯობესების პროცესის მართვას რესურსების ფართო სპექტრის გამოყენებით; ამჟღავნებს სპეციფიურ სამუსიკო შემოქმედებით უნარებს, რომელიც მუსიკის ტექნოლოგიის სფეროში ახალი ცოდნის მიღების საშუალებას აძლევს; * **ავლენს** შემოქმედებით და მაღალ მხატვრულ ღირებულებებს და ზრუნავს მათ განვითარებაზე; * **სწრაფად ადაპტირებს** რთულ**,** გაუთვალისწინებელდაექსპერიმენტულგარემოში**;** * ნებისმიერ სიტუაციაში **იცავს** პროფესიული ეთიკის ნორმებს; ი**ცავს** საზოგადოებაში მიღებულ მორალურ-ეთიკურ და სამართლებრივ სოციალური ურთიერთობების ნორმებს. **ამჟღავნებს** საჯარო ურთიერთობების, კოლექტივში კოლეგიალური, შემოქმედებითი თანამშრომლობის უნარს. * **ითვალისწინებს** აკადემიური კეთილსინდისიერების პრინციპებს და იცავს საავტორო უფლებებს. * **ამჟღავნებს** პატივისცემას ისტორიული მუსიკალური მემკვიდრეობის და კულტურული ტრადიციების მიმართ, ტოლერანტობას სხვა მუსიკალურ კულტურათა მიმართ. |
| სწავლება-სწავლის მეთოდები | სამაგისტრო პროგრამის განხორციელების აუცილებელი პირობაა შემოქმედებითი/პრაქტიკული და თეორიული სწავლების მეთოდების ორგანული ინტეგრაცია, სტუდენტის ინდივიდუალური შემოქმედებითი პოტენციალისა და უნარ-ჩვევების განვითარება საშემსრულებლო ხელოვნების დარგისა და შესაბამისი სპეციალობის სპეციფიკის გათვალისწინებით. პროგრამაზე სწავლებისას სტუდენტის პროფესიული დაოსტატების ხელშეწყობის მიზნით უპირატესობა ენიჭება ინდივიდუალური მეცადინეობის მეთოდს. სპეციალობის სასწავლო კურსების შესწავლა შემოქმედებითი და საშემსრულებლო ამოცანების თანდათანობით გართულებას და უწყვეტი სწავლების მეთოდს ეფუძნება.  სწავლების პროცესში გამოიყენება აგრეთვე შემდეგი ფორმები და მეთოდები:   * ლექციები და პრაქტიკული მეცადინეობები/სემინარები; * სტუდიური - რეპეტიციული მეცადინეობები, მათ შორის შემოქმედებითი პროექტების (ღია, კლასის, სოლო კონცერტები, კონკურსები, ფესტივალები) განსახორციელებლად; * სწავლება პროფესიულ გარემოში (საკონცერტო დარბაზი); * აუდიოვიზუალური ხელოვნების დარგის გამოჩენილ მოღვაწეთა პროფესიული მასტერკლასები; * პრაქტიკულ/შემოქმედებითი დავალებების თეორიული ასპექტების შესწავლა; * სხვადასხვა სახის შემოქმედებითი მიღწევების ანალიზი; * პროფესიულ საკითხებზე დისკუსიებისა წარმართვა; * შემოქმედებითი პროექტებით კონცერტებში, ფესტივალებსა და სხვადასხვა წარმოდგენებში მონაწილეობა; * პროფესიული უნარების ფორმირების და განვითარების მიზნით სტუდენტის დამოუკიდებელი, აუდიტორიის გარეშე მუშაობა. |
| შეფასების სისტემა | საგანმანათლებლო პროგრამის სასწავლო კომპონენტში სტუდენტის სწავლის შედეგის მიღწევის დონის შეფასება მოიცავს შეფასების ფორმებს - შუალედურ (ერთჯერად ან მრავალჯერად) და დასკვნით შეფასებას, რომელთა ჯამი წარმოადგენს საბოლოო შეფასებას (100 ქულა).  შეფასების თითოეულ ფორმასა და კომპონენტს შეფასების საერთო ქულიდან (100 ქულა) განსაზღვრული აქვს ხვედრითი წილი საბოლოო შეფასებაში, რაც განსაზღვრულია შესაბამის სილაბუსში და ეცნობება სტუდენტს სასწავლო სემესტრის დასაწყისში. სტუდენტს კრედიტი ენიჭება დასკვნით გამოცდაზე დადებითი შეფასების მიღების შემთხვევაში.  საგანმანათლებლო პროგრამის განხორციელებისას სტუდენტის შუალედური და დასკვნითი შეფასების მინიმალური კომპეტენციის ზღვარის ხვედრითი წილი განსაზღვრულია კონკრეტულ სილაბუსში და ეცნობება სტუდენტს სასწავლო სემესტრის დასაწყისში.  კანონით გათვალისწინებული შეფასების სისტემა ითვალისწინებს ხუთი სახის დადებით შეფასებას:  (A) ფრიადი – შეფასების 91-100 ქულა;  (B) ძალიან კარგი – მაქსიმალური შეფასების 81-90 ქულა;  (C) კარგი – მაქსიმალური შეფასების 71-80 ქულა;  (D) დამაკმაყოფილებელი – მაქსიმალური შეფასების 61-70 ქულა;  (E) საკმარისი – მაქსიმალური შეფასების 51-60 ქულა  ორი სახის უარყოფით შეფასებას:  (FX) ვერ ჩააბარა – მაქსიმალური შეფასების 41-50 ქულა, რაც ნიშნავს, რომ სტუდენტს ჩასაბარებლად მეტი მუშაობა სჭირდება და ეძლევა დამოუკიდებელი მუშაობით დამატებით გამოცდაზე ერთხელ გასვლის უფლება;  (F) ჩაიჭრა – მაქსიმალური შეფასების 40 ქულა და ნაკლები, რაც ნიშნავს, რომ სტუდენტის მიერ ჩატარებული სამუშაო არ არის საკმარისი და მას საგანი ახლიდან აქვს შესასწავლი.  პროგრამის სასწავლო კომპონენტში, FX-ის მიღების შემთხვევაში დამატებითი გამოცდა დაინიშნება დასკვნითი გამოცდის შედეგების გამოცხადებიდან არანაკლებ 5 კალენდარულ დღეში.  სტუდენტის მიერ დამატებით გამოცდაზე მიღებულ შეფასებას არ ემატება დასკვნით შეფასებაში მიღებული ქულათა რაოდენობა. დამატებით გამოცდაზე მიღებული შეფასება არის დასკვნითი შეფასება და აისახება საგანმანათლებლო პროგრამის სასწავლო კომპონენტის საბოლოო შეფასებაში.  დამატებით გამოცდაზე მიღებული შეფასების გათვალისწინებით საგანმანათლებლო კომპონენტის საბოლოო შეფასებაში 0-50 ქულის მიღების შემთხვევაში, სტუდენტს უფორმდება შეფასება F-0 ქულა. |
| დასაქმების სფეროები | პროგრამის კურსდამთავრებული კომპოზიტორისა და აუდიოდიზაინერის სტატუსით შეიძლება დასაქმდეს შემოქმედებით, კულტურულ-საგანმანათლებლო დაწესებულებებში (ტელევიზია, რადიო, ახალი მედია). შემოქმედებით გაერთიანებებსა და ინდივიდუალური არტისტული საქმიანობის სფეროებში; სახელოვნებო პროფილის რეგიონულ და მუნიციპალურ განყოფილებებში; მუსიკალურ სტუდიებში; სარეკლამო ბიზნესში; შემოქმედებით სტუდიებში; მუსიკალურ და დრამატულ თეატრებში, კინოსტუდიებში. |
| სწავლის საფასური | 3000 ლარი |
| პროგრამის  განხორციელებისათვის საჭირო  ადამიანური და მატერიალური  რესურსი | მუსიკის ტექნოლოგიის სამაგისტრო პროგრამის განსახორციელებლად კონსერვატორიას გააჩნია სამეცნიერო-კვლევითი და შემოქმედებით/პრაქტიკული მუშაობისთვის აუცილებელი მატერიალურ-ტექნიკური ბაზა: კეთილმოწყობილი სასწავლო აუდიტორიები, ლაბორატორიები, საკონცერტო და სარეპეტიციო დარბაზები. სტუდენტი უზრუნველყოფილი იქნება ბიბლიოთეკების, ფონოთეკის მომსახურებით.  გარდა ამისა, მუსიკის ტექნოლოგიის სამაგისტრო პროგრამა უზრუნველყოფილია შემდეგი შემდეგი მატერიალურ-ტექნიკური რესურსებით:  Yamaha-ს 5 (MSP 7) +2 (HS 8) +1 (HS 8S) მაღალი ხარისხის სტაციონარული დინამიკები.  Yamaha-ს 6 (Stage Pass) მაღალი ხარისხის პორტატული დინამიკი (ნებისმიერი სასცენო სიტუაციისთვის).  8 მაღალი ხარისხის მიკროფონი (2 ცალი Neumann, 2 ცალი SHURE SM57, 2 ცალი SHURE SM58, 2 ცალი SHURE KSM42).  Yamaha-ს 1 (TF-3) მაღალი ხარისხის სტუდიური მიქსერი (აუდიოინტერფეისადაც გამოყენებადი მრავალარხიანი სტუდიური და საკონცერტო პროდუქციის დროს).  5 სტაციონარული კომპიუტერი;  პროგრამული უზრუნველყოფა: Pro Tools, Max/MSP/  დარბაზის სცენა და სალექციო სტუდია ერთმანეთთან დაკავშირებულია მრავალწვერიანი (Multicore) კაბელით აუდიოსაკომუნიკაციო ხარისხისა და კომფორტისთვის.  *სტუდიის ტექნიკის* პრაქტიკული კურსისთვის საჭირო ხელსაწყოები და სახარჯი მასალა;  საგანმანათლებლო პროგრამის განხორციელება უზრუნველყოფილია შესაბამისი ადამიანური რესურსით.  საგანმანათლებლო პროგრამის განხორციელებაში მონაწილეობს კონსერვატორიის აკადემიური პერსონალი (2 ასოცირებული პროფესორი, 1 ემერიტუს პროფესორი ) და შესაბამისი კვალიფიკაციის მქონე მოწვეული სპეციალისტი (6 მოწვეული სპეციალისტი,), რომელთაც აქვთ მუსიკის ტექნოლოგიის საბაკალავრო საგანმანათლებლო პროგრამის სწავლის შედეგების გამომუშავებისთვის აუცილებელი კომპეტენცია, აკადემიური ხარისხი, სწავლებისა და კვლევის გამოცდილება. |
| პროგრამის ფინანსური  უზრუნველყოფა | იხ. დანართი |
| დამატებითი ინფორმაცია  (საჭიროების შემთხვევაში) | პროგრამის შეთავაზების მიზეზი უკავშირდება როგორც თანამედროვე შრომითი ბაზრის მოთხოვნებს, ისე დღევანდელი მუსიკალური ესთეტიკის გაფართოებულ ჰორიზონტს და განვრცობილ გამომსახველობით საშუალებებს, რომელთა გარეშე მუსიკის სწავლება დიდად ნაკლოვანი შეიძლება აღმოჩნდეს; ამის დასტურია სამუსიკო განათლების საერთაშორისო აკადემიური კონტექსტი.  ჩვენში ელექტრონული მუსიკის სფეროში დასაქმებულთა შორის პროფესიონალიზმით ერთეულები გამოირჩევიან, რომელთაც განათლება უცხოეთში აქვთ მიღებული. დიდ უმრავლესობას კი აკლია ასეთი დაოსტატება, რაც გამოწვეულია მათი თვითგანათლებით, მხოლოდ პრაქტიკული გამოცდილებით მიღებული უნარებით, და დარგის თეორიულ საფუძვლებში ცოდნის დანაკლისით. ირკვევა, რომ ქვეყანაში მზარდია მოთხოვნა ამ სპეციალობაზე. კონსერვატორიას თავისი მისიის, აკადემიური სწავლების მრავალწლიანი გამოცდილების, აკადემიური და მატერიალური რესურსების გათვალისწინებით, პარტნიორ უნივერსიტეტებთან თანამშრომლობის წყალობით, აქვს რეალური შესაძლებლობა, განახორციელოს ახალი საგანმანათლებლო პროგრამა - მუსიკის ტექნოლოგია და უზრუნველყოს საბაკალავრო საფეხურზე მიღებული ცოდნისა და უნარების გაღრმავება სამაგისტრო დონეზე. აღსანიშნავია, რომ საქართველოს უსდ-ებში არ ხორციელდება მსგავსი საგანმანთლებლო პროგრამა, რომელიც ამზადებს მაგისტრს მუსიკის ტექნოლოგიის სპეციალობით, ამდენად, პროგრამის კურსდამთავრებულები თავისი დარგობრივი ცოდნით და ამ ცოდნის პრაქტიკაში გამოყენების უნარით შეავსებენ დღეს ქვეყანაში არსებულ დეფიციტს, პროფესიულსაც და ესთეტიკურსაც. |